**4. számú napirendi pont**

**Döntés a Hévíz-Balaton Airport Kft felügyelő bizottság tagjainak díjazásáról**

**2021. január 18.**

**ELŐZMÉNY**

A Hévíz-Balaton Airport Kft társasági szerződése nem rendelkezik arról, hogy a felügyelő Bizottsági tagok részesülnek e díjazásban. Az eddigi gyakorlat az volt, hogy a bizottsági tagok nem részesültek díjazásban.

A reptérrel kapcsolatban jelenleg és a jövőben is várhatóan sokkal nagyobb súlyú gazdasági ügyekben kell meghozni döntéseket, melyet a felügyelő bizottságnak mindenképpen véleményezni kell. Meg fog női a felügyelő bizottsági tagok ellenőrzési tevékenysége, hogy a tulajdonosok mindig pontos információkkal rendelkezzenek a társaság gazdasági helyzetéről.

A társaság ügyvezetője ezért a felügyelő bizottság elnökének bruttó havi 250.000,- forint, míg a felügyelő bizottság tagjainak bruttó havi 200.000,- forint megbízási díjat javasol.

**Határozati javaslat:**

„A Hévíz-Balaton Airport Kft. taggyűlése a felügyelő bizottság tagjainak díjazását, 2021. február 01. napjától kezdődő hatállyal az alábbiak szerint állapítja meg:

felügyelő bizottság elnöke: havi br. 250.000,- Ft (kettőszázötvenezer forint)

felügyelő bizottság további tagja: havi br. 200.000,- Ft (kettőszázezer forint)

A Taggyűlés felkéri az ügyvezető igazgatót, hogy a felügyelő bizottság elnökével és tagjaival kösse meg a megbízási szerződéseket.

**Felelős:** Benkő Attila ügyvezető igazgató

**Határidő:** 2021. január 31.