**Előterjesztés**

**Hévíz Város Önkormányzat Képviselő-testület**

**részére**

**Tárgy:** A Hévíz-Balaton Airport Kft 2021. február 5-ei taggyűlésére mandátum biztosítása

**Az előterjesztő:** Papp Gábor polgármester

**Készítette:** Kepli József János a Hévíz-Balaton Airport Kft felügyelő bizottságának elnöke

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Hévíz-Balaton Airport Kft-ben a magyar állam 90 %-os tulajdonrészt vásárolt, mely felett a tulajdonosi jogokat a Magyar Turisztikai Ügynökség Zrt. gyakorolja 2020. november 12-től.

A törvényi előírások miatt a Hévíz-Balaton Airport Kft taggyűlése 2021. február 5, illetve határozatképtelenség esetén 2021. február 10. napjára került összehívásra. A társaság tagjai tájékoztatást kaptak arról, hogy a Társasági szerződés 11.8 pontjában rögzítettek alapján az alábbi napirendi kérdésekben írásbeli szavazás keretében történik döntés. A Társasági szerződés 11.10. pontja alapján a kézhezvételtől számított nyolc napon belül kell megküldeni a mellékelt szavazólapot aláírva, az [attila.benko@hevizairport.com](mailto:attila.benko@hevizairport.com) email-címre PDF formátumban, valamint postai úton

A többségi tulajdonos kezdeményezte továbbá a 2., 3. és 5. napirendi pont tárgyalását.

Napirendi pontok:

1. *napirendi pont: Hévíz-Balaton Airport Kft számlavezetésére bekért indikatív ajánlatok bírálata, döntés hitelfelvételről.*
2. *napirendi pont: Döntés H. Horváth Orsolya felügyelő bizottsági tag visszahívásáról*
3. *napirendi pont Döntés Dr. Böröczky Zita felügyelő bizottsági tag megválasztásáról*
4. *napirendi pont: Döntés a Hévíz-Balaton Airport Kft felügyelő bizottság tagjainak díjazásáról*
5. *napirendi pont: Döntés a Hévíz-Balaton Airport Kft ügyvezető igazgató és reptérigazgató illetménye emeléséről*

Napirendi pont indoklása

1. napirendi pont:

A Hévíz-Balaton Airport Kft taggyűlésén 2020. december 10-én a Felügyelő Bizottság Elnöke szóban adott tájékoztatást arról, hogy a reptér likviditási hitelkerete 2020. december 31-én le fog járni. A taggyűlés tagjai egyetértettek abban, hogy ne likviditási hitelre legyen ajánlat bekérve, hanem a reptér számlavezetésére történjen indikatív ajánlatkérés, melynek része lesz a likviditási hitel, valamint a NAV jövedéki bankgarancia folyósítása is.

Az ügyvezető igazgató hat banktól kért be ajánlatot, melynek a bírálata előkészítésre került a Hévíz-Balaton Airport Kft taggyűlésére.

Az ügyvezető igazgatónak az ajánlattételi határidőig három indikatív ajánlat érkezett, melyből az M&K Bank ajánlata nem volt értékelhető, mert az ajánlat csak a számlavezetésre tartalmazott díjakat. A Budapest Bank és az OTP Bank tett teljeskörű ajánlatot. A mellékelt előterjesztés tartalmazza az ajánlati kondíciókat, illetve csatolásra került a két érvényes ajánlat.

Az előterjesztést és az ajánlatokat a Hévíz-Balaton Airport Kft Felügyelő Bizottsága is tárgyalta és csatolásra került az előterjesztéshez az 1/2021. (I.18.) FEB határozat.

1. napirendi pont

A társaság tulajdoni arányaiban az elmúlt évben változás állt be és a többségi tulajdonos kezdeményezte H. Horváth Orsolya visszahívását a felügyelő bizottságból, hogy helyére egy saját tagot tudjon delegálni.

1. napirendi pont

A többségi tulajdonos 2021. február 1-től Dr. Böröczky Zitát javasolja a felügyelő bizottságba tagnak.

1. napirendi pont

A reptér ügyvezető igazgatója kezdeményezte, hogy a Felügyelő Bizottság részesüljön díjazásban, melyet azzal is indokolt, hogy jelentősen megnövekednek a jövőben a gazdasági döntéssel járó feladatok. A felügyelő bizottság elnökének bruttó havi 250.000,- forint, a bizottság tagjainak pedig bruttó havi 200.000,- Ft megbízási díjat javasol 2021. február 1-től.

1. napirendi pont

A társaság többségi tulajdonosa kezdeményezte, hogy a reptérigazgató havi illetménye bruttó 1.900.000,- forintra legyen emelve. Az ügyvezető igazgatói megbízási díj (havi 100.000,- forint) változatlanul hagyása mellett. Az ügyvezető igazgató a többi dolgozóra hatályos egyéb juttatási szabályzat szerint részesül cafetériában.

A veszélyhelyzet kihirdetéséről szóló 478/2020. (XI. 3.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben történő döntés sürgős és indokolt, arányos döntés mert a cég működése szempontjából szükséges.

A fent leírtak alapján az alábbi határozatot hozom:

**2.**

**HATÁROZATI JAVASLAT**

Hévíz Város Önkormányzat Polgármestereként a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. Hévíz Város Önkormányzat Képviselő-testülete a Hévíz-Balaton Airport Kft online szavazásos taggyűlésére mandátumot biztosít a polgármester részére.
2. A Képviselő-testület jóváhagyja, hogy a polgármester igennel szavazzon a Hévíz-Balaton Airport Kft számlavezetésére bekért indikatív ajánlatok bírálata során:

*„A Hévíz-Balaton Airport Kft taggyűlése a társaság által bekért ajánlatok alapján a Hévíz-Balaton Airport Kft-nek a Budapest Bankkal történő számlavezetési szerződés megkötését határozza meg 2021. február 1-től. A Taggyűlés a társaságnak 100.000.000,- Ft likviditási hitel felvételét engedélyezi. A Taggyűlés felkéri az ügyvezetőt, hogy írásban adjon tájékoztatást arról, hogy a folyószámla és a NAV jövedéki bankgarancia biztosítékául jelölt feltételek közül a Budapest Bankalt történt egyeztetés alapján melyik a legkedvezőbb.*

*Felelős:**Benkő Attila ügyvezető igazgató*

*Határidő: egyeztetések kérdésében folyamatos,*

*illetve szerződéskötésre 2021. február 1.”*

1. A Képviselő-testület jóváhagyja, hogy a polgármester igennel szavazzon a döntés H. Horváth Orsolya felügyelő bizottsági tag visszahívásáról.

*„A Hévíz-Balaton Airport Kft taggyűlése H. Horváth Orsolya (anyja neve: Simola Erika) 8314 Vonyarcvashegy, Ifjúság u. 10. szám alatti lakos, felügyelő bizottsági tagot – munkáját megköszönve – tisztségéből 2021. január 31. napjával visszahívja.*

*A Taggyűlés felkéri a társaság ügyvezető igazgatóját, hogy a Taggyűlés döntéséről értesítse H. Horváth Orsolyát.*

*A Taggyűlés megbízza az ügyvezető igazgatót, hogy a társasági szerződésben történő módosítást a cégbíróság felé jelentse be.*

*Felelős: Benkő Attila ügyvezető igazgató*

Határidő: 2021. január 31.”

1. A Képviselő-testület jóváhagyja, hogy a polgármester igennel szavazzon a döntés Dr. Böröczky Zita felügyelő bizottsági tag megválasztásáról:

*„A Hévíz-Balaton Airport Kft. taggyűlése a felügyelő bizottság tagjának Dr. Böröczky Zita (anyja neve: ………………….) ………………………………….. szám alatti lakost 2021. február 01. napjától 2022. december 20. napjáig terjedő határozott időre megválasztja.*

*A Taggyűlés felkéri a társaság ügyvezető igazgatóját, hogy a Taggyűlés döntéséről értesítse Dr. Böröczky Zitát.*

*A Taggyűlés megbízza az ügyvezető igazgatót, hogy a társasági szerződésben történő módosítást a cégbíróság felé jelentse be.*

*Felelős: Benkő Attila ügyvezető igazgató*

*Határidő: 2021. február 1.”*

1. A Képviselő-testület jóváhagyja, hogy a polgármester igennel szavazzon a döntés a Hévíz-Balaton Airport Kft felügyelő bizottság tagjainak díjazásáról:

*„A Hévíz-Balaton Airport Kft. taggyűlése a felügyelő bizottság tagjainak díjazását, 2021. február 01. napjától kezdődő hatállyal az alábbiak szerint állapítja meg:*

*felügyelő bizottság elnöke: havi br. 250.000,- Ft (kettőszázötvenezer forint)*

*felügyelő bizottság további tagja: havi br. 200.000,- Ft (kettőszázezer forint)*

*A Taggyűlés felkéri az ügyvezető igazgatót, hogy a felügyelő bizottság elnökével és tagjaival kösse meg a megbízási szerződéseket.*

*Felelős: Benkő Attila ügyvezető igazgató*

*Határidő: 2021. január 31.”*

1. A Képviselő-testület jóváhagyja, hogy a polgármester igennel szavazzon a döntés a Hévíz-Balaton Airport Kft ügyvezető igazgató és reptérigazgató illetménye emeléséről:

*„A Hévíz-Balaton Airport Kft. taggyűlése az ügyvezető igazgató díjazását nem érintve Benkő Attila reptérigazgató munkabérét, 2021. február 01. napjától kezdődő hatállyal br. 1.900.000,- Ft (egymillió-kilencszázezer forint) összegre emeli. A reptérigazgató munkaszerződésének egyéb pontjai változatlanul hatályban maradnak.”*

Felelős: Papp Gábor polgármester

Határidő: 2021. január 26.

Hévíz, 2021. január 25.

Papp Gábor

polgármester

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kepli József János | feb. elnök |  |  |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | Hévíz-Balaton Airport Kft ügyvezető igazgatója |  |  |
| Vecsera Jánosné | könyvvizsgáló |  |  |